Flaaten påtok seg en mengde verv i skogbrukets organisasjoner og bedrifter, så som formann i Lisleherad skogeierlag, medlem av direksjonen i Skiensvassdragets fellesfløtningsforening som representant for Tinnelva i 30 år, styreformann i Telemark tømmersalgslag, styremedlem i Norges Skogeierforbund og styremedlem i Østlandets skurlastmåling. Han ble benyttet som skjønns- og takstmann ved flere erstatningsskjønn for vassdragsreguleringer og kraftoverføringer.